CELEX: 62008CA0507
Language: el
Date: 2010-12-22 00:00:00
Title: Υπόθεση C-507/08: Απόφαση του Δικαστηρίου (τέταρτο τμήμα) της 22ας Δεκεμβρίου 2010 — Ευρωπαϊκή Επιτροπή κατά Σλοβακικής Δημοκρατίας (Παράβαση κράτους μέλους — Κρατική ενίσχυση — Μερική διαγραφή φορολογικής οφειλής εταιρίας στο πλαίσιο διαδικασίας πτωχευτικού συμβιβασμού — Απόφαση της Επιτροπής με την οποία διαπιστώνεται η ασυμβατότητα της ενισχύσεως αυτής προς την κοινή αγορά και διατάσσεται η ανάκτησή της — Μη εκτέλεση)

26.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/2
            
         Απόφαση του Δικαστηρίου (τέταρτο τμήμα) της 22ας Δεκεμβρίου 2010 — Ευρωπαϊκή Επιτροπή κατά Σλοβακικής Δημοκρατίας
   (Υπόθεση C-507/08) (1)
   
   (Παράβαση κράτους μέλους - Κρατική ενίσχυση - Μερική διαγραφή φορολογικής οφειλής εταιρίας στο πλαίσιο διαδικασίας πτωχευτικού συμβιβασμού - Απόφαση της Επιτροπής με την οποία διαπιστώνεται η ασυμβατότητα της ενισχύσεως αυτής προς την κοινή αγορά και διατάσσεται η ανάκτησή της - Μη εκτέλεση)
   2011/C 63/03
   Γλώσσα διαδικασίας: η σλοβακική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: C. Giolito, J. Javorský και K. Walkerová)
   
      Καθής: Σλοβακική Δημοκρατία (εκπρόσωπος: B. Ricziová)
   
      Αντικείμενο
   
   Παράβαση κράτους μέλους — Παράλειψη θεσπίσεως, εντός της ταχθείσας προθεσμίας, των αναγκαίων διατάξεων προς συμμόρφωση με την απόφαση C (2006) 2082 τελικό της Επιτροπής, της 7ης Ιουνίου 2006, με την οποία, αφενός, διαπιστώθηκε ότι η ενίσχυση που χορήγησε η Σλοβακική Δημοκρατία στη Frucona Košice υπό τη μορφή της διαγραφής φορολογικής οφειλής στην οποία προέβη η αρμόδια φορολογική αρχή υπέρ της εταιρίας αυτής στο πλαίσιο διαδικασίας πτωχευτικού συμβιβασμού με τους δανειστές της είναι ασύμβατη προς την κοινή αγορά και, αφετέρου, διατάχθηκε η ανάκτηση της ενισχύσεως αυτής (κρατική ενίσχυση C-25/2005, πρώην NN 21/2005) (ΕΕ L 112, σ. 14)
   
      Διατακτικό
   
   Το Δικαστήριο αποφασίζει:
   
               1)
            
            
               Η Σλοβακική Δημοκρατία, παραλείποντας να λάβει εντός της προθεσμίας που της τάχθηκε όλα τα αναγκαία μέτρα για να ανακτήσει από τον αποδέκτη της την ενίσχυση την οποία αφορά η απόφαση 2007/254/ΕΚ της Επιτροπής, της 7ης Ιουνίου 2006, περί της κρατικής ενίσχυσης C-25/2005 (πρώην NN 21/05) που χορηγείται από τη Σλοβακική Δημοκρατία υπέρ της Frucona Košice, a.s., παρέβη τις υποχρεώσεις που υπέχει από το άρθρο 249, τέταρτο εδάφιο ΕΚ και από το άρθρο 2 της ως άνω αποφάσεως.
            
         
               2)
            
            
               Καταδικάζει τη Σλοβακική Δημοκρατία στα δικαστικά έξοδα.
            
         
      (1)  ΕΕ C 102 της 1.5.2009.